कलेक्टोरेट में भर्ती के लिए पात्र आवेदकों की सूची तैयार, लेकिन परीक्षा तिथि अभी तय नहीं
प्रशासनिक रिपोर्टर| बिलासपुर
कलेक्टाेरेट में 110 पदों पर होने वाली भर्ती के लिए जमा किए गए 38 हजार 362 आवेदनों के दावा-आपत्ति के बाद मैरिट आधार पर 1685 अावेदक पात्र पाए गए हैं। हालांकि परीक्षा तिथि व सेंटर अभी तय नहीं है, फिर भी परीक्षा इसी महीने होने की संभावना है।
जिला प्रशासन ने नवंबर में प्यून, वाहन चालक, स्टेनो टॉइपिस्ट, सहायक ग्रेड थ्री व डॉटा एंट्री ऑपरेटर के 110 पदों पर भर्ती के लिए आवेदन आमंत्रित किए थे। इसमेें 38 हजार 362 अभ्यर्थियों ने फार्म भरे थे। आवेदनों में कई तरह की दस्तावेजी खामियां व फार्म भरने में गड़बड़ी को देखते हुए 24 जनवरी तक आवेदकों को दावा-आपत्ति का समय भी दिया गया। इसके लिए ऑन लाइन सूची बनाई गई थी। इसमें किस आवेदक के फार्म में क्या-क्या कमियां हैं, डिटेल भी था। उस आधार पर संबंधित आवेदकों ने कलेक्टाेरेट पहुंचकर दावा-आपत्ति प्रस्तुत किया। इसमें करीब 1400 आवेदनों में किसी न किसी प्रकार की कमी होने पर आवेदकों ने उसे दुरुस्त किया।
तीसरे चरण में मैरिट लिस्ट की तैयारी शुरू की गई। मैरिट आधार पर कुल 1685 आवेदक परीक्षा के लिए पात्र पाए गए हैं। ज्वाइंट कलेक्टर एसआर कुर्रे ने बताया कि दावा आपत्ति के बाद भी कुछ फार्मों में छिट-पुट त्रुटियां पाई गई थीं, परीक्षार्थियों के हित में उन्हें दरकिनार कर उन्हें मैरिट चयन के लिए शामिल किया गया। मैरिट आधार पर सूची तैयार की जा चुकी है। परीक्षा तिथि व सेंटर का निर्धारण किया जा रहा है। परीक्षा 18 या 19 मार्च को कराए जाने की संभावना है।
किस पर कितने आवेदन
पद आवेदन जमा किए गए पात्र
सहायक ग्रेड थ्री 37370 408
स्टेनो टाइपिस्ट 864 165
ड्राइवर 3908 230
प्यून 25069 867
डॉटा एंट्री ऑपरेटर 1151 15
hin_Deva mai_Deva hin_Deva hin_Deva hin_Deva hin_Deva hin_Deva mag_Deva hne_Deva hne_Deva mag_Deva mag_Deva